จอมพลไรช์

จอมพลไรช์ () เป็นยศทหารชั้นสูงสุดในกองทัพแวร์มัคท์ของนาซีเยอรมนี มีอำนาจบัญชากองทัพเป็นรองแค่ฟือเรอร์ อดอล์ฟ ฮิตเลอร์ ซึ่งดำรงตำแหน่งผู้บัญชาการสูงสุดแห่งแวร์มัคท์ในช่วงสงครามโลกครั้งที่สอง ฮิตเลอร์ตั้งยศนี้ขึ้นมาตามยศ Reichserzmarschall ซึ่งปรากฏในคริสต์ศตวรรษที่ 12 ในสมัยจักรวรรดิโรมันอันศักดิ์สิทธิ์

ในช่วงสงครามโลกครั้งที่สอง แฮร์มัน เกอริง ผู้บัญชาการใหญ่กองทัพอากาศเยอรมัน เป็นเพียงคนเดียวที่ได้รับยศ จอมพลไรช์ จากฮิตเลอร์ในวันที่ 19 กรกฎาคม ค.ศ. 1940 ซึ่งทำให้เขามีความอาวุโสเหนือกว่านายทหารทั้งหมดในแวร์มัคท์ เหนือกว่าแม้กระทั่งยศจอมพล (Generalfeldmarschall)

อย่างไรก็ตาม ในสัปดาห์สุดท้ายของสงคราม เมื่อเกอริงพยายามรวบอำนาจบัญชาการจากฮิตเลอร์ที่ติดวงล้อมข้าศึกอยู่ในกรุงเบอร์ลิน ฮิตเลอร์ได้สั่งปลดและถอดยศเกอริงในวันที่ 23 เมษายน ค.ศ. 1945 ก่อนที่หลายวันต่อมาจะมีคำสั่งตั้งจอมพลเรือ คาร์ล เดอนิทซ์ มาแทนที่เกอริง การแต่งตั้งนี้มีขึ้นหนึ่งวันก่อนหน้าหรือในวันที่ฮิตเลอร์ยิงตัวตาย (30 เมษายน 1945) แต่เดอนิทซ์ได้รับแจ้งคำสั่งนี้ในวันที่ 1 พฤษภาคม เพียงหนึ่งวันก่อนที่การสู้รบจะจบลง

ธงจอมพลไรช์

อ้างอิง

ดูเพิ่ม
 ฟือเรอร์ (Führer)
 ไรชส์ฟือเรอร์-เอ็สเอ็ส (Reichsführer-SS)

จอมพลสูงสุด
ยศทหาร
กองทัพนาซีเยอรมนี